Die wêreld in foto’s – 24 Januarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Suid-Koreaanse en Amerikaanse seesoldate dra opgeblaasde bote op hul skouers tydens ŉ winter-oefensessie in Pyeongchang, Suid-Korea. Foto: Lee Jin-man, AP Roger Federer van Switserland staan sy man teen Mischa Zverev van Duitsland tydens die kwarteindstryd van die Australiese Ope in Melbourne. Foto: Kin Cheung, AP Gaste woon die ontwerper, Christian Dior, se jaarlikse bal by tydens die modeweek in Parys. Foto: Zacharie Scheurer, AP Mikaela Shiffrin van die VSA jaag bergaf op ŉ roete deur die Alpe tydens ŉ ski-kampioenskap in San Vigilio di Marebbe, Italië. Foto: MarcoTrovati, AP Vrywilligers lê besoek af by Liu Huiying, ŉ senior burger wat al jare alleen woon. Dié klomp het saam geëet ter viering van China se lentefees in Chonqing. Foto: Qin Tingfu, Xinhua, wf